kardosdrur/scandi-wiki huggingface dataset:
Jan Rudsutak

Jan Ernestovitj Rudsutak (; ; 3. august 1887 – 29. juli 1938) var en kommunistisk revolutionær og sovjetisk politiker. Rudsutak blev født i Kuldīga i den daværende provins Kurland i Rusland (i dag en del af Letland), som søn af en landarbejder.

I 1903 begyndte han at arbejde på en fabrik i Riga, og to år senere kom han med i Letlands socialdemokratiske arbejderparti. I 1907 blev Jan Rudsutak arresteret på grund af sit politiske arbejde og dømt til ti års tvangsarbejde. Han aftjente dele af straffen i Riga og resten i Butyrka-fængslet i Moskva, han blev løsladt efter Februarrevolutionen i 1917. 

Efter at være blevet sat fri havde Rudsutak forskellige hverv i Sovjetunionens kommunistiske parti, statsadministrationen og fagforeningerne. Fra 1924 til 1934 var han folkekommisær for transport (dvs. transportminister) og i 1926 blev Rudsutak viceformand for rådet af folkekommisærer (dvs. vicestatsminister), en stilling han havde til 1937. Fra 1926 til 1932 var han også fuldt medlem af det mægtige Politbureau. 

Jan Rudsutak blev arresteret 24. maj 1937, anklaget for Trotskisme og spionage for Nazi-Tyskland. Han blev dømt til døden i en mindre omtalt retssag og henrettet. I 1956 blev sagen mod Rudsutak undersøgt, han blev posthumt frikendt og fik symbolsk sit partimedlemskab tilbage. I sine memoirer påstod Anastas Mikojan at Lenin før sin død foreslog Rudsutak som generalsekretær for kommunistpartiet i stedet for Stalin, Mikojans memoarer er imidlertid det eneste sted hvor dette nævnes.

Personer fra Kuldīga
Politikere fra Sovjetunionen
Politikere fra Letland
Revolutionære
Henrettede personer
Charles Koechlin

Charles Louis Eugène Koechlin [] (født 27. november 1867 i Paris, død 31. december 1950 i Le Canadel, Var departement) var en fransk komponist, lærer og forfatter til bøger om musik.

Koechlin var oprindelig polytekniker; som musiker elev fra konservatoriet i Paris. Han har både været virksom som musikforfatter (æstetiske afhandlinger i fagskrifter) og som komponist af moderne, men ikke yderliggående retning
(kammermusik, 5 symfonier, kor og sange, et par balletter m.m.).

Udvalgte værker  

 Symfoni (1893–1908) (ufuldendt) - for orkester
 Symfoni nr. 1 (1926) - for orkester
 Symfoni "For de syv stjerner" (1933) - for orkester
 "Hymne" Symfoni (1936) - for kor og orkester
 Symfoni nr. 2 (1943–1944) - for orkester

Kilde 
 Opslag af kontorchef W. Behrend i Salmonsen (Salmonsens Konversationsleksikon, 2. udgave, bd. 26, s. 611)

Eksterne henvisninger 

 

Komponister fra Frankrig
Franskmænd i 1800-tallet
Franskmænd i 1900-tallet
Fox-effekten

Fox-effekten er en teori indenfor politisk videnskab og medier som postulerer at den kendte internationale 24-timers nyhedskanal Fox News Channels udvikling har haft en stor indflydelse på både den amerikanske indenrigspolitik og nyhedsdækningen af FNC's amerikanske rivaler i industrien.
Fox-effekten har fået navn efter det lignende term CNN-effekten, som blev opfundet flere år tidligere og henviser til en teori indenfor politisk videnskab og medier som postulerer at CNN havde en stor indflydelse på USA's udenrigspolitik i slutningen af den kolde krig og at CNN og deres industririvaler ligeledes har haft en stor indflydelse på tiden efter den kolde krig.

Kilder 
  Morin, Richard The Fox News Effect . The Washington Post. May 4, 2006.
  Della Vigna, Stefano The Fox News Effect: Media Bias and Voting  (pdf). University of California, Berkeley. March 30, 2006. 
  Rutenberg, Jim Cable's War Coverage Suggests a New Fox Effect on Television. The New York Times. April 16, 2003.
  Belknap, Margaret H. The CNN Effect: Strategic Enabler or Operational Risk?  (pdf). U.S. Army War College Strategy Research Project. 2001.
  Livingston, Steven. Clarifying the CNN Effect: An Examination of Media Effects According to Type of Military Intervention  (pdf). Harvard University Kennedy School of Government's Joan Shorenstein Center on the Press, Politics and Public Policy. 1997.

Eksterne henvisninger 
 PBS Suffers the "Fox Effect". Karr, Timothy in mediacitizen.blogspot.com. 3. maj 2005.
 The Fox News Effect, revisited .

USA's politik
Medier fra USA
Øster Højst

Øster Højst (tysk: Oster Hoist) er en lille by i Sønderjylland med , beliggende i Højst Sogn. Byen ligger i Tønder Kommune og tilhører Region Syddanmark. Øster Højst ligger 8 – 9 kilometer (i luftlinie) sydøst for Løgumkloster og 13 kilometer nordøst for Tønder.

Øster Højst er hovedbyen i sognet, og sognekirken Højst Kirke, ligger i den østlige del af byen. Højst Sogn indgår i Hostrup-Højst Pastorat, og har dermed en sognepræst fælles med Hostrup Sogn.

Øster Højst Frivillige Brandværn er oprettet i 1929. Brandværnets historie er beskrevet på "kloster-brand.dk"  (på "Historiesiden" i ’menuen’ "Foreningen").

I mindelunden ved Øster Højst Forsamlingshus er et monument for de 10 amerikanske flyvere, hvis B-17 'flyvende fæstning' styrtede ned nordvest for Øster Højst 24. februar 1944. (Link til beskrivelse fremgår nedenfor). Også ved Bjerndrup, 11 km mod nord, skete et flystyrt (en nødlanding) under krigen, 29. april 1943.

Øster Højst hørte indtil Kommunalreformen 2007 til Løgumkloster Kommune. Byen havde indtil sidst i 1970'erne sit eget postnummer, 6254.

Eksterne henvisninger 
 Højst Sogns Borgerforening 
 Øster Højst Forsamlingshus
 Webstedet "Allierede flyvere 1939-45" om B 17G-BO 42-31561, der styrtede ved Øster Højst i 1944. Webstedet er lavet af Anders Straarup.
 Webstedet "Airwar over Denmark" om "B 17G-BO 42-31561 crashed near Øster Højst", ved Søren C. Flensted.

Kilder 

Byer i Tønder Kommune
Byer i Sønderjylland (under den danske stat)
Byer og bydele med genforeningssten
Gedser Fuglestation

Gedser Fuglestation er en fuglestation beliggende ved Gedser Fyr i udkanten Gedser.

Se også 
 Dansk Ornitologisk Forening

Eksterne henvisninger 
Gedser Fuglestations hjemmeside 

Fuglestationer
Fuglestation
Baldwin Spencer

Winston Baldwin Spencer (født 8. oktober 1948) er en politiker fra Antigua og Barbuda, der var Antigua og Barbudas premierminister fra 2004 til 2014.

Spencer var leder for partiet UPP (United Progressive Party) og blev landets premierminister den 24. marts 2004, da hans parti, der i flere år havde været i oppossition, vandt flertal ved parlamentsvalget. Den 6. januar 2005 blev han også udenrigsminister i Antigua og Barbuda. Han mistede magten ved parlamentsvalget i 2014 og blev afløst af Gaston Browne.

Spencer er gift og har en søn og en datter.

Eksterne henvisninger 

 Biografi 
 Antigua Barbudas regerings hjemmeside

Antigua og Barbudas premierministre
Politikere fra Antigua og Barbuda
Alumni fra Oslo Universitet
Owen Hart

Owen James Hart (7. maj 1965 – 23. maj 1999) var en canadisk wrestler, der blev verdenskendt for sit arbejde i World Wrestling Federation. Hart blev født i Alberta, Canada og var den yngste af 12 børn af wrestlingpromotoren Stu Hart og Helen Hart. Han var også Bret Harts lillebror. I sin karriere i World Wrestling Federation vandt han WWF Intercontinental Championship to gange, WWF European Championship og WWF World Tag Team Championship fire gange. Derudover vandt han også WWF's King of the Ring-turnering i 1994. 

Owen Hart døde 23. maj 1999, da han skulle gøre entré fra loftet af en arena til wrestlingringen under et show(Over the Edge 1999) i WWF i Kansas City, Missouri. Udstyret gik i stykker, og han faldt ned og slog hovedet ned i ringhjørnet og brækkede halsen. Owen Hart blev kun 34 år.

Eksterne henvisninger 

 

Wrestlere fra Canada
Mamma Mia (sang)

"Mamma Mia" (italiensk for: Min mor) er en sang fra ABBAs tredje album ABBA, skrevet af Benny Andersson, Björn Ulvaeus og Stikkan Anderson. Benny Andersson og Björn Ulvaeus sang sangen sammen Agnetha Fältskog og Anni-Frid Lyngstad. Sangen udkom som A-side på en single, hvor B-siden var instrumental-nummeret "Intermezzo No.1", som også var med på ABBA-albummet.

I 1980 indspillede ABBA en spansk version af "Mamma Mia" til albummet "Gracias Por La Música". I 1999 blev en musical med samme navn, Mamma Mia! lavet og opført første gang i London. Denne indeholdt mange af ABBAs sange og blev straks en kæmpesucces. I 2007 havde filmen Mamma Mia! - The Movie premiere og filmen blev straks en stor succes. Filmen er en filmatiseret udgave af musicalen.

A-teens 

"Mamma Mia" blev den første single fra A-Teens. Den blev udgivet som debutsinglen fra albummet The ABBA Generation. Sangen er en coverversion af det populære hit fra ABBA. I modsætning til den originale version, udelader denne version det andet refrain "Mamma Mia, even if I say, Bye bye, leave me now or never; Mamma Mia, it's a game we play, Bye bye, doesn't mean forever."

Eksterne links 
 Officiel promotionvideo for "Mamma Mia" på ABBA's Vevo-kanal på YouTube

ABBA-sange
Sange fra 1975
Nummer-et hits i Storbritannien
Lokalstøttecenter Vestsjælland

Lokalstøttecenter Vestsjælland (LSC VS) er et af Forsvarets Bygnings- og Etablissementstjenestes regionale lokalstøttecentre beliggende på Vestsjælland. Centret er etableret i 2007.

Regionale enheder
LSC VS omfatter følgende etablissementer med Lokalestøtteelementer (LSE):
 Sjællands Odde
 Kongsøre
 Slipshavn
 Korsør
 Slagelse
 Ringsted
 Vordingborg
 Stensved

Danmarks militær
Etableret i 2007
Fusionstraktaten

Fusionstraktaten (eller Bruxelles-traktaten) var en europæisk traktat som fusionerede den udøvende magt fra det Europæiske Kul- og Stålfællesskab (EKSF) med de fra Euratom og det Europæiske Økonomiske Fællesskab, således at disse organisationer havde en samlet institutionel struktur.

Traktaten blev underskrevet i Bruxelles d. 8. april 1965 og trådte i kraft d. 1. juli 1967. Den bestemte, at EØF-kommissionen og EØF-rådet skulle erstatte kommissionen og rådet for Euratom samt den Høje Myndighed og rådet for EKSF. Selvom begge fællesskaber forblev juridisk uafhængige, havde disse fælles institutioner (forud for denne traktat delte de allerede en parlamentarisk forsamling og en domstol) og var tilsammen kendt som de Europæiske Fællesskaber. Denne traktat er hos nogle regnet som den reelle begyndelse på det moderne EU.

Tidslinje

EU-traktater
Hellesens

Hellesens er et dansk firma, grundlagt i 1887. Firmaet opfandt tørelementet.

Wilhelm Hellesen (1836 – 1892) var opfinderen af batteriet og Hans Valdemar Ludvigsen (1861 – 1939) var finansmanden, som var medstifter af batterifabrikken Hellesens.

Hellesens batteriet fik med det samme en enorm succes, og allerede i 1890'erne eksporterede man til 50 lande og havde licensfabrikker i Wien, London og Berlin.

Firmaet solgte også batteriradioer med radiorør under mærket Hellesens. Disse kunne anvendes, hvor der ikke var indlagt elektricitet eller som transportable modtagere, før transistorradioen blev opfundet. Specielle anodebatterier kunne levere den høje spænding, der ofte var nødvendig. 

Wilhelm Hellesen nåede ikke selv at opleve den succes, hans batterier fik.

Firmaets logo – tigeren – blev tegnet af Gunnar Biilmann Petersen i 1939.

Dagens batterier er udviklet på grundlag af Hellesens opfindelse. 

 1959 køber Store Nord virksomheden.
 1972 bygges fabrikken i Thisted på Tigervej.
 1980 Fabrikken i Thisted starter produktion af alkaliske 9 volts batterier
 1986 blev Hellesens salgsafdelinger i Danmark, Norge og Sverige samt retten til at bruge navnet Hellesens og tigerbomærket solgt til Duracell.
 1987 batterifabrikken i Køge lukker.
 1987 Batterifabrikken i Thisted skifter navn til GN Alkaline Batteries A/S
 1988 Firmaet indgår joint venture aftale med Sylva Industries i Hong Kong (datteselskab af Gold Peak Group) om at fabrikken i Thisted leverer know-how til produktion af et 9 volts batteri.
 1992 GN (Store Nord) sælger sine aktier i Thistedfabrikken til Gold peak Industries.
 2004 batteriproduktionen i fabrikken i Thisted lukker, alle maskiner og produktionsbånd sendes til Singapore.

Eksterne henvisninger 
 Energi på dåse – et dansk industrieventyr – der endte i det fjerne - om firmaet W. Hellesen’s og Alkaline Batteries af Jytte Thorndahl på energimuseet.dk

 Tørbatteriet

Elektronikvirksomheder i Danmark
Etableret i 1887
Brevik

Brevik er en by i Porsgrunn kommune i Vestfold og Telemark fylke i Norge. Brevik var en selvstændig kommune frem til kommunesammenlægningen i 1964, da den – sammen med Eidanger og Porsgrunn – blev en ny kommune, som fik navnet Porsgrunn. Brevik er i dag en bydel i den store flerkerneby i Grenland, som også kaldes Porsgrunn/Skien.

Brevik brændte til aske i 1761, men blev genopbygget, og regnes som en af Norges bedst bevarede "sejlskibsbyer". Byen ligger yderst på Eidangerhalvøen ved Breviksbroen, som går over Frierfjorden til Bamble mod syd, og var tidligere en betydelig udskibningshavn for blandt andet is og trælast. I dag rummer Brevik en del industri, blandt andet Norges største cementfabrik, Norcem (tidligere Dalen Portland). I 2018 forårsagede Norcem 767.549 tons udslip af CO2. Man håber på, at et planlagt renseanlæg vil opfange halvdelen af udslippet.

Jernbane 
Brevik fik egen jernbanelinje – Brevikbanen – i 1895. Persontrafikken blev nedlagt i 1968, og jernbanesporet er senere, sammen med dele af stationsområdet, blevet nedrevet. I dag bliver kun dele af banen brugt til godstransport på strækningen fra Norcem til Porsgrunn.

Post 
Breviks første postkontor blev åbnet sommeren 1689. Grunden var, at der blev anlagt vej mellem Christiania og Kristiansand – hvor "aldrig Landevei været før". Med den nye vej blev Brevik et naturligt knudepunkt for posttrafikken i Sydnorge, og blev hovedpostkontor for hele Skiensfjorden. Fra Brevik til Arendal skulle postbønderne bruge 24 timer. I begyndelsen af 1800-tallet var det kun de fire største byer i Norge – Bergen, Trondheim, Kristiansand og Oslo – som havde større postomsætning end Brevik. Postkontoret blev nedlagt og erstattet af en "post-i-butik" i september 2001, efter mere end 300 års drift.

Noter

Eksterne henvisninger 
 Brevik Historielag: Indhold i årbøger 
 Varden: Brevik – en eventyrby

Byer i Vestfold og Telemark
Porsgrunn
Breviksbroen

Breviksbrua er en hængebro over mundingen af Frierfjorden mellem kommunerne Bamble og Porsgrunn i Vestfold og Telemark fylke i Norge. På vestsiden, i Bamble, ligger Stathelle, og på østsiden ligger Brevik i Porsgrunn. Broen er 677 meter lang, og hovedspændet er 272 meter. Broen har en gennemsejlingshøjde på 45 meter.

Breviksbroen blev åbnet i 1962, og var en del af E18 frem til 1996, da den ny E18 blev taget i brug og ført over den nye Grenlandsbroen lidt længere inde i fjorden. I dag er Breviksbroen en del af riksvei 354.

Sammen med Grenlandsbroen blev Breviksbrua i 2002 foreslået fredet i en fredningsplan for veje, broer og vejrelaterede kulturminder.
Rigsantikvaren fredede de to broer 17. april 2008.

Eksterne henvisninger 

 
 Breviksbrua på broer.no

Broer i Vestfold og Telemark
Bamble
Wulff Joseph Wulff

Wulff Joseph Wulff (23. april 18091842) var en dansk jøde, som gjorde tjeneste på Guldkysten.

Wulff Joseph Wulff har ydet et vigtig bidrag til vores viden om det danske liv på Guldkysten, hvor han var assistent på den danske handelsstation Fort Christiansborg i Accra. Han lod sig delvis integrere i det afrikanske samfund. Wulff Joseph Wulff blev født i Randers og døde i landsbyen Osu, hvor hans grav stadig findes. Under sit ophold i Accra skrev han til sine forældre og sin svoger. De blev samlet og udgivet som bog med titlen Da Guinea var dansk i 1917. I 2004 er brevene genudgivet nu på engelsk med hans biografi.

I 1834 ansøgte Wulff Joseph Wulff om en ledig stilling på Fort Christiansborg, og han forlod Danmark i 1836 med skibet Den danske Eeg. På Guldkysten mødte han flere rige handelsmænd fra Europa eller med europæiske aner. En af dem var Henrich Richter, som var en rig og succesfuld handelsmand. Han havde hundredvis af slaver og var gift med en afrikansk kvinde efter lokal skik. Danske mænd kunne indgå et midlertidigt ægteskab med afrikanske kvinder.

Da Wulff Joseph Wulff opholdt sig på Guldkysten, havde dansk slavehandel været forbudt i 30 år. Slaveri eksisterede stadigvæk på Guldkysten, men transatlantisk slavehandel foregik kun i det skjulte. Danmark, der havde haft handelsstation i 200 år, forsøgte sig nu med plantagedrift, bl.a. med produktion af vegetabilsk olie.

I det første år i Accra etablerede Wulff Joseph Wulff et forhold til mulatkvinden Sara Malm, som oprindeligt hed Tim Tam og tilhørte Ga-folket. Hun var døbt og havde fået et dansk navn. Wulff Joseph Wulff omtalte hende aldrig som sin kone, men som sin Mulatinde. Forholdet mellem dem omtales som et ægteskab, og han behandlede hende som sin kone. Det ser ud til at de fik tre børn, Theodore Ulysses (ældste søn), Wilhelmina Josephine (datter) og Frantz (yngste søn).

Familien boede dels på fortet, dels i landsbyen Ocu, hvor Wulff Joseph Wulff byggede sit eget hus, Frederiksminde. Han blev gravlagt på afrikansk vis, under kældergulvet i sit hus, og ved hans side blev datteren gravlagt. I Accra har han en stor efterslægt, og familien nyder stor respekt i Ga-folket. Familienavnet går stadig i arv efter syv generationer.

Wulff Joseph Wulff var også slaveejer. Han nævner, at hans mulatinde skal arve to slaver efter hans død.

Kilder 
 Wulff Joseph Wulff: [oprindelig titel: Da Guinea var dansk] / A Danish Jew in West Africa. Biography and Letters 1836 – 1842. By Selena Axelrod Winsnes. Nr. 46 Trondheim Studies in History / African Series No. 6. Trondheim 2004.

Eksterne henvisninger 

 Nationalmuseet om Wulff 

Danskere i 1800-tallet
Personer fra Randers
Jøder fra Danmark
Finn Kobberø

Finn Kobberø (13. marts 1936 – 21. januar 2009) var en dansk badmintonspiller og sportsjournalist.

Finn Kobberø er den mest vindende dansker nogensinde All England, hvor han vandt 15 titler i herredouble og mixeddouble. Han vandt i 1955 herredouble for første gang sammen med Jørgen Hammergaard Hansen. 
Desuden blev det til tre finaler i singlerækken, men det lykkedes ham aldrig at vinde singletitlen.
Desuden har han vundet 22 danske mesterskaber, hvoraf de fire var i single, og i perioden fra 1953 til 1966 spillede han 42 landskampe for Danmark.

Finn Kobberø blev efter sin karriere journalist og sportskommentator i Danmarks Radio.

Referencer

Kilder / eksterne henvisninger 

 Danmarks Badminton Forbund – Gamle stjerner – Finn Kobberø 
 DR Sporten – Finn Kobberø er død (21. januar 2009)

Eksterne henvisninger 
 

Badmintonspillere fra Danmark
Tv-værter fra Danmark
Maurice Bucaille

Maurice Bucaille (født 19. juli 1920, død 17. februar 1998) var en fransk læge, født og opvokset i et katolsk hjem, og han var Faisal Al Sauds, (konge af Saudi Arabien), personlige læge. Med sine erfaringer i Saudi Arabien og efter at have studeret de hellige bøger hos muslimerne og jøderne udgav han i 1976 det omstridte værk La Bible, le Coran et la science (~ Biblen, Koranen og videnskaben), hvor han fremlagde sine synspunkter på den jødisk-kristne åbenbaring og Koranen. Bucaille er begravet på en kirkegård i Paris.

Litteratur 
 La Bible, le Coran et la science. Seghers, Paris 1976. Deutsche Ausgabe: Bibel, Quran und Wissenschaft. 2., neubearbeitete Auflage. SKD Bavaria Verlag, München 2003, 
 L’Homme, d’où vient-il ? Seghers, Paris 1981
 Les Momies des pharaons et la médecine. Séguier, Paris 1987
 Réflexions sur le Coran (mit Prof. Mohamed Talbi). Seghers, Paris 1989
 Moïse et Pharaon. Seghers, Paris 1995
 Moïse et l’Exode. Confluent éd., Paris 1996

Kilder og henvisninger 

 Biografi 

Læger fra Frankrig
Macaroni (mode)

Macaroni, modestil i 1700-tallet. Omtales i sangen Yankee Doodle.

Mode
Makaroni (flertydig)

Makaroni har flere betydninger:
 Makaroni – en pasta-type
 Macaroni (mode) – modestil i 1700-tallet
You're a Grand Old Flag

"You're a Grand Old Flag" er en amerikansk patriotisk sang. Sangen, en livlig march skrevet af George M. Cohan, er en hyldest til USA's flag. Udover de åbenlyse referencer til flaget, inkorporerer den bider af andre populære sange, inklusiv en af sine hans egne. Cohan skrev stykket i 1906 til George Washington, Jr., hans musical.

Sangen blev først opført offentligt 6. februar, stykkets åbningsaften, på Herald Square Theater i New York. "You're a Grand Old Flag" blev hurtigt den første sang fra en musical, der solgte over en million eksemplarer af partituret. Titlen og første linje kom fra en Cohan engang mødte; på Library of Congresss webside står der:

Sangen blev brugt i et stort produktionsnummer i filmbiografien om Cohan fra 1942, Yankee Doodle Dandy.

Tekst 
1. vers

There's a feeling comes a-stealing,
And it sets my brain a-reeling,
When I'm listening to the music of a military band. 
Any tune like "Yankee Doodle"
Simply sets me off my noodle,
It's that patriotic something that no one can understand. 

"Way down south, in the land of cotton,"
Melody untiring,
Ain't that inspiring?

Hurrah! Hurrah! We'll join the jubilee!
And that's going some, for the Yankees, by gum! 
Red, white and blue, I am for you!
Honest, you're a grand old flag!

2. vers

I'm no cranky hanky panky,
I'm a dead square, honest Yankee,
And I'm mighty proud of that old flag
That flies for Uncle Sam.
Though I don't believe in raving
Ev'ry time I see it waving,
There's a chill runs up my back that makes me glad I'm what I am.

Here's a land with a million soldiers,
That's if we should need 'em,
We'll fight for freedom!

Hurrah! Hurrah! For every Yankee tar
And old G.A.R.
Ev'ry stripe, ev'ry star.
Red, white and blue,
Hats off to you
Honest, you're a grand old flag!

Omkvæd

You're a grand old flag,
You're a high flying flag
And forever in peace may you wave.

You're the emblem of
The land I love.
The home of the free and the brave.

Ev'ry heart beats true
'neath the Red, White and Blue,
Where there's never a boast or brag.

But should auld acquaintance be forgot,
Keep your eye on the grand old flag.

Fodnoter

Eksterne henvisninger 
 1906 sheet music — fra Library of Congress

Sange fra 1906
Amerikanske patriotiske sange
Alaina Huffman

Alaina Kalanj også kendt som Alaina Huffman (født 17. april 1980) er en canadisk film- og tv-skuespiller, også kendt som Alaina Kalanj.

Hun er måske bedst kendt for sin rolle i den canadiske tv-serie Painkiller Jane, hvori hun spiller Maureen Bowers. For nylig spillede hun rollen som Dinah Lance/Black Canary i Smallville.

Biografi 
Huffman blev født i Vancouver, British Columbia i Canada. Som 13-årig fik Huffman sin første audition til en Fox Family Channel pilot. Til trods for konkurrencen blev hun tilbudt en hovedrolle. Imidlertid rekruterede en modelspejder Huffman og hun blev i de følgende år sendt på modeljobs på fine catwalks i Europa og Japan.

Da hendes far flyttede til Dallas, så hun en mulighed for at leve i USA og komme på college, og forlod modelverdenen. Mens hun gik i skole tog hun små roller i en række uafhængige film. Til sidst flyttede hun til Los Angeles hvor hun kunne føje flere tv-krediteringer til sit cv.

Hun er gift og har to børn.

Filmography

Referencer

Eksterne henvisninger 

 
 http://www.comicscontinuum.com/stories/0711/01/huffmanbio.htm

Skuespillere fra Canada
Personer fra Vancouver